Diari Oficial de la Generalitat Valenciana


Sumari del DOGV 8857, del 15-07-2020 (2020/5605)

RESOLUCIÓ de 13 de juliol de 2020, de la Presidència de la Generalitat, per la qual es deixa sense efectes, per causes sobrevingudes, la convocatòria de les ajudes destinades a incentivar i fomentar la prestació de serveis bancaris bàsics, a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5605


Data del document
:   13-07-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de juliol de 2020, de la Presidència de la Generalitat, per la qual es deixa sense efectes, per causes sobrevingudes, la convocatòria de les ajudes destinades a incentivar i fomentar la prestació de serveis bancaris bàsics, a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial de la Comunitat Valenciana. [2020/5605]  
  
El passat 5 de març, es va publicar en el Diari Oficial de la Generalitat Valenciana la Resolució de 3 de març de 2020, de la Presidència de la Generalitat, (DOGV 8755, de 05.03.2020) per la qual s'efectuava la convocatòria de les ajudes destinades a incentivar i fomentar la prestació de serveis bancaris bàsics, a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial de la Comunitat Valenciana, en aplicació del Decret 1/2020, de 6 de febrer, del president de la Generalitat, pel qual s'aproven les bases reguladores de les referides subvencions.  
Mitjançant el Reial decret 463/2020, de 14 de març, el Govern d'Espanya va declarar l'estat d'alarma per a la gestió de la situació de crisi sanitària ocasionada per la Covid-19. En la disposició addicional tercera, apartat 1, d'aquesta norma s'establia, entre altres qüestions, la suspensió dels termes i la interrupció dels terminis per a la tramitació dels procediments de les entitats del sector públic.  
  
La crisi sanitària ocasionada per la Covid-19 està tenint, a escala estatal, una gran incidència en tots els àmbits, especialment en el sanitari, en l'econòmic i en el social, i, de la mateixa manera, en l'àmbit de la Comunitat Valenciana.  
La situació actual comporta, pel que fa a les ajudes objecte d'aquesta resolució, reconsiderar alguns aspectes tècnics del Decret 1/2020, de 6 de febrer, del president de la Generalitat, pel qual s'aproven les bases reguladores de les referides subvencions.  
Per tot el que s'ha exposat i tenint en compte que fins al moment no s'ha presentat cap sol·licitud i, per tant, no existeix perjudici per a terceres persones o entitats, resulta aconsellable l'anul·lació de la convocatòria efectuada per la Resolució de 3 de març de 2020, de la Presidència de la Generalitat, (DOGV 8755, de 05.03.2020).  
En virtut de tot el que antecedeix, i de conformitat amb el que es disposa en l'article 3 del Decret 1/2020 pel qual s'aproven les bases reguladores de les subvencions destinades a incentivar i fomentar la prestació de serveis bancaris bàsics, a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial i d'acord amb la proposta de la directora general de l'Agenda Valenciana Antidespoblament, resolc:  
  
Primer  
Deixar sense efecte per causes tècniques sobrevingudes, la Resolució de 3 de març de 2020, de la Presidència de la Generalitat, per la qual es convoquen ajudes destinades a incentivar i fomentar la prestació de serveis bancaris bàsics, a través, principalment, de la instal·lació, manteniment i posada en funcionament de caixers automàtics en determinats municipis i nuclis de població en l'àmbit territorial de la Comunitat Valenciana.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, podran els interessats interposar potestativament recurs de reposició davant el mateix òrgan que l'ha dictat en el termini d'un mes comptant des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10,1,a i 46,1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de juliol de 2020.- El president de la Generalitat, p. d. art. 3 Decret 1/2020, de 6 de febrer, del president de la Generalitat, DOGV de 11.02.2020). El secretari autonòmic de Promoció Institucional i Cohesió Territorial: Alfred Boix i Pastor.